CELEX: 52010PC2010
Language: ro
Date: 2010-05-09
Title: Propunere de regulament al Consiliului de instituire a unui mecanism european de stabilizare financiară

|

52010PC2010

Propunere de regulament al Consiliului de instituire a unui mecanism european de stabilizare financiară  /* COM/2010/2010 final */  

	[pic] | COMISIA EUROPEANĂ |Bruxelles, 9.5.2010COM(2010) 2010 finalPropunere deREGULAMENT AL CONSILIULUIde instituire a unui mecanism european de stabilizare financiarăPropunere deREGULAMENT AL CONSILIULUIde instituire a unui mecanism european de stabilizare financiarăCONSILIUL UNIUNII EUROPENE,având în vedere Tratatul privind funcționarea Uniunii Europene, în special articolul 122 alineatul (2),având în vedere propunerea Comisiei,întrucât:(1) Articolul 122 alineatul (2) din tratat prevede posibilitatea acordării de asistență financiară din partea Uniunii unui stat membru care se confruntă cu dificultăți sau este serios amenințat de dificultăți grave, cauzate de evenimente excepționale situate în afara controlului său.(2) Astfel de dificultăți pot fi cauzate de o deteriorare gravă a mediului economic și financiar internațional.(3) Criza financiară globală și declinul ecomonic fără precedent care au afectat lumea în ultimii doi ani au adus prejudicii grave creșterii economice și stabilității financiare și au provocat o puternică deteriorare a situației deficitului și datoriei în statele membre.(4) Adâncirea crizei financiare a condus la o deteriorare severă, care depășește nivelul explicabil prin teoria ecomomică, a condițiilor de împrumutare în cazul mai multor state membre ale zonei euro. Netratată în regim de urgență, situația ajunsă în acest punct, poate constitui o amenințare gravă pentru stabilitatea, unitatea și integritatea zonei euro în ansamblul său.(5) Pentru a aborda această situație excepțională aflată în afara controlului statelor membre, este necesară instituirea imediată a unui mecanism de stabilizare la nivelul Uniunii în vederea menținerii stabilității financiare în Europa. Un astfel de mecanism trebuie să permită Uniunii să reacționeze în mod coordonat, rapid și eficace în fața dificultăților acute înregistrate de un anumit stat membru din zona euro.(6) Ca urmare a implicațiilor lor financiare deosebite, deciziile de acordare a asistenței financiare din partea Uniunii în temeiul prezentului regulament reprezintă competențe de executare care trebuie conferite Consiliului.(7) În cazul activării acestui mecanism, trebuie impuse condiții stricte de politică economică în vederea menținerii sustenabilității finanțelor publice ale statului membru în cauză și a refacerii capacității sale de autofinanțare de pe piețele financiare.(8) Comisia trebuie să verifice cu regularitate existența în continuare a circumstanțelor excepționale care amenință stabilitatea financiară a Uniunii Europene în ansamblul său.(9) Mecanismul existent de asistență financiară pe termen mediu pentru statele membre care nu fac parte din zona euro, înființat de Regulamentul (CE) nr. 332/2002 al Consiliului, trebuie să rămână în vigoare.ADOPTĂ PREZENTUL REGULAMENT:Articolul 1 Scop și domeniu de aplicareÎn vederea menținerii stabilității, unității și integrității zonei euro în ansamblul său, prezentul regulament stabilește condițiile și procedurile în temeiul cărora poate fi acordată asistență financiară din partea Uniunii unui stat membru din zona euro care este afectat sau serios amenințat de perturbări economice sau financiare severe, cauzate de evenimente excepționale situate în afara controlului său.Articolul 2 Forma asistenței financiare din partea Uniunii1. În sensul prezentului regulament, asistența financiară din partea Uniunii ia forma unui împrumut sau a unei linii de credit acordate statului membru în cauză.În acest scop, în conformitate cu o decizie a Consiliului luată în temeiul articolului 4, Comisia este împuternicită în numele Uniunii Europene să contracteze împrumuturi de pe piețele de capital sau de la instituțiile financiare.2. În condițiile prevăzute la articolul 3, suma totală a împrumuturilor sau a liniilor de credit acordate statelor membre în cadrul prezentului mecanism de stabilizare este limitată la marja disponibilă în cadrul plafonului resurselor proprii pentru creditele de plată.Articolul 3 Garanții1. Împrumuturile și liniile de credit care depășesc plafonul menționat la articolul 2 alineatul (2) beneficiază de garanția comună și proporțională a statelor membre din zona euro.2. Fiecare stat membru din zona euro garantează sumele care depășesc plafonul menționat la alineatul (1) conform părții deținute din capitalul social al Băncii Centrale Europene.3. În cazurile reglementate de prezentul articol, Comisia poate apela la Oficiile naționale pentru împrumuturi de stat ale statelor membre din zona euro, ale căror servicii trebuie să fie, în acest scop, la dispoziția Comisiei.4. Un stat membru care primește un ajutor financiar decis de Consiliu în temeiul prezentului regulament nu furnizează nicio garanție. Garanția care trebuie furnizată de celelalte state membre se recalculează în consecință.5. Statele membre iau măsurile necesare pentru a asigura furnizarea garanției în termen de zece zile de la decizia Consiliului luată în conformitate cu articolul 4.Articolul 4 Procedură1. Statul membru care dorește să obțină asistență financiară din partea Uniunii discută cu Comisia în colaborare cu BCE o evaluare a nevoilor sale financiare și prezintă Comisiei și Comitetului Economic și Financiar un proiect de program de ajustare economică și financiară.2. Asistența financiară din partea Uniunii se acordă printr-o decizie adoptată de Consiliu, hotărând cu majoritate calificată la propunerea Comisiei.3. Decizia de acordare a unui împrumut cuprinde:(a) suma, scadența medie, formula de stabilire a prețului, numărul maxim de tranșe și perioada de disponibilitate a asistenței financiare din partea Uniunii, precum și celelalte norme necesare pentru implementarea asistenței, inclusiv pentru implementarea garanției menționate la articolul 3;(b) condițiile generale privind politica economică atașate asistenței financiare din partea Uniunii în vederea restabilirii unei situații economice sau financiare solide în statul membru în cauză și a refacerii capacității sale de autofinanțare de pe piețele financiare;(c) o aprobare a programului de ajustare pregătit de statul membru beneficiar în vederea îndeplinirii condițiilor economice atașate asistenței financiare din partea Uniunii.4. Decizia de acordare a unei linii de credit cuprinde:(a) suma, comisionul pentru disponibilitatea liniei de credit, formula de stabilire a prețului aplicabilă pentru eliberarea fondurilor și perioada de disponibilitate a asistenței financiare din partea Uniunii, precum și celelalte norme necesare pentru implementarea asistenței, inclusiv pentru implementarea garanției menționate la articolul 3;(b) condițiile generale privind politica economică atașate asistenței financiare din partea Uniunii în vederea restabilirii unei situații economice sau financiare solide în statul membru în cauză;(c) o aprobare a programului de ajustare pregătit de statul membru beneficiar în vederea îndeplinirii condițiilor economice atașate asistenței financiare din partea Uniunii.5. Comisia și statul membru în cauză încheie un Memoranum de Înțelegere în care sunt detaliate condițiile generale privind politica economică stabilite de Consiliu după obținerea avizului Comitetului Economic și Financiar. Comisia comunică Memorandumul de Înțelegere Parlamentului European și Consiliului.6. Comisia reexaminează condițiile generale privind politica economică menționate la alineatul (3) litera (b) și la alineatul (4) litera (b) cel puțin la intervale de șase luni și discută cu statul membru în cauză eventualele modificări care trebuie aduse programului de ajustare al acestuia.7. Consiliul, hotărând cu majoritate calificată la propunerea Comisiei, decide cu privire la orice ajustări care trebuie efectuate asupra condițiilor generale inițiale privind politica economică și aprobă programul de ajustare revizuit, pregătit de statul membru beneficiar.8. Dacă are în vedere o finanțare din afara Uniunii, în special de la FMI, supusă unor condiții privind politica economică, statul membru în cauză consultă mai întâi Comisia. Comisia examinează posibilitățile existente în cadrul mecanismului de asistență financiară din partea Uniunii, precum și compatibilitatea condițiilor privind politica economică avute în vedere cu angajamentele luate de statul membru în cauză pentru implementarea recomandărilor Consiliului și a deciziilor Consiliului, adoptate pe baza articolelor 121, 126 și 136 din tratat. Comisia informează Comitetul Economic și Financiar.Articolul 5 Punerea la dispoziție a împrumutului1. Ca regulă, împrumutul este pus la dispoziție în tranșe.2. Comisia verifică la intervale regulate dacă politica economică a statului membru beneficiar este în acord cu programul de ajustare al acestuia, precum și cu condițiile stabilite de Consiliu în temeiul articolului 4 alineatul (3) litera (b). În acest scop, statul membru în cauză furnizează Comisiei toate informațiile necesare și cooperează pe deplin cu aceasta.3. Pe baza concluziilor acestor verificări, Comisia decide eliberarea în continuare a tranșelor, după ce a obținut avizul Comitetului Economic și Financiar.Articolul 6 Eliberarea fondurilor1. Statul membru în cauză informează Comisia în legatură cu intenția de a trage fonduri din linia de credit cu 20 de zile lucrătoare în avans. Decizia menționată la articolul 4 alineatul (4) stabilește norme în acest sens.2. Comisia verifică la intervale regulate dacă politica economică a statului membru beneficiar este în acord cu programul de ajustare al acestuia, precum și cu condițiile stabilite de Consiliu în temeiul articolului 4 alineatul (4) litera (b). În acest scop, statul membru în cauză furnizează Comisiei toate informațiile necesare și cooperează pe deplin cu aceasta.3. Pe baza concluziilor acestor verificări, Comisia decide eliberarea fondurilor, după ce a obținut avizul Comitetului Economic și Financiar.Articolul 7 Operațiuni de luare și dare de împrumut1. Operațiunile de luare și dare de împrumut menționate la articolul 2 se desfășoară în euro.2. Caracteristicile tranșelor succesive eliberate de Uniune în cadrul mecanismului de asistență financiară se negociază între statul membru beneficiar și Comisie.3. Odată ce Consiliul a decis acordarea unui împrumut, Comisia este autorizată să împrumute de pe piețele de capital sau de la instituțiile financiare la momentul cel mai indicat, între plățile planificate, astfel încât să optimizeze costul finanțării și să-și păstreze reputația ca emitent al Uniunii pe piețe. Fondurile astfel obținute dar care încă nu au fost puse la dispoziție sunt păstrate permanent într-un cont dedicat de lichidități sau de titluri, gestionat în conformitate cu normele aplicabile operațiunilor extrabugetare, și nu pot fi utilizate în alt scop decât acordarea de ajutor financiar statelor membre în cadrul prezentului mecanism.4. Comisia ia măsurile necesare în cazul în care un stat membru primește un împrumut care poartă o clauză de rambursare anticipată și decide să exercite această opțiune.5. La solicitarea statului membru beneficiar și în cazul în care circumstanțele permit reducerea ratei dobânzii împrumutului, Comisia poate refinanța împrumutul inițial în totalitate sau parțial sau poate restructura condițiile financiare aferente.6. Comitetul Economic și Financiar este informat în permanență în legătură cu evoluțiile operațiunilor menționate la alineatul (5).Articolul 8 CosturiCosturile care incumbă Uniunii în urma contractării și desfășurării fiecărei operațiuni sunt suportate de statul membru beneficiar.Articolul 9 Administrarea împrumuturilor1. Comisia stabilește dispozițiile necesare pentru administrarea împrumuturilor împreună cu BCE.2. Statul membru beneficiar deschide un cont special la banca sa centrală națională în vederea gestionării asistenței financiare pe termen mediu primite de la Uniune. De asemenea, statul membru respectiv transferă principalul și dobânda datorată aferente împrumutului într-un cont deschis la Banca Centrală Europeană cu patrusprezece zile lucrătoare înainte de data scadentă în sistemul TARGET 2.3. Fără a aduce atingere articolului 27 din Statutul Sistemului European al Băncilor Centrale și al Băncii Centrale Europene, Curtea Europeană de Conturi are dreptul de a desfășura în statul membru beneficiar orice controale sau audituri financiare pe care le consideră necesare pentru gestionarea asistenței financiare respective. Comisia, inclusiv Oficiul European de Luptă Antifraudă, au îndeosebi dreptul de a-și trimite personal propriu, sau reprezentanți autorizați în mod corespunzător, pentru a efectua în statul membru beneficiar orice controale sau audituri tehnice sau financiare pe care le consideră necesare în legătură cu asistența respectivă.Articolul 10 Revizuire și adaptare1. În termen de șase luni de la intrarea în vigoare a prezentului regulament și, dacă este cazul, la intervale de șase luni ulterior, Comisia înaintează Comitetului Economic și Financiar și Consiliului un raport privind implementarea prezentului regulament și existența în continuare a evenimentelor speciale care justifică adoptarea acestuia.2. Dacă este cazul, raportul va fi însoțit de o propunere de modificare a prezentului regulament în vederea adaptării posibilității de acordare de asistență financiară fără a se aduce atingere validității deciziilor deja adoptate.Articolul 11 Intrare în vigoarePrezentul regulament intră în vigoare în ziua următoare datei publicării în Jurnalul Oficial al Uniunii Europene.Prezentul regulament este obligatoriu în toate elementele sale și se aplică direct în toate statele membre.Adoptat la Bruxelles,Pentru Consiliu,Președintele